HERAKLIZII 


PERSOANELE (în ordinea intrării în scenă) 

IOLAOS, tutorele copiilor lui Herakles 

<KOPREUS> CRAINICUL lui Eurystheus 

CORUL bătrînilor din Marathon 

DEMOPHON, regele Atenei 

MAKARIA, fiica lui Herakles 

UN SERVITOR al Wlui Hyllos, fiul lui Herakles 

ALKMENE, mama lui Herakles 

UN VESTITOR ' 

EURYSTHEUS, regele Argosului 

Fiii lui Herakles, Akâmas, străji ateniene, sclavi 

Drama se desfăşoară la Marathon,%*. în mijlocul scenei se înalţă altarul lui Zeus 
Agorâios*%, în fund templul său. Pe altar au fost depuse ramuri de măslin, 
împodobite cu panglici albe - însemnele suplicanţilor*t!. Pe treptele altarului zac, 
refugiaţi, bătrinul Iolaos, înconjurat de un pilc de băieţi, Heraklizii6%?. 

IOLAOS 

Mi-am întărit de multă vreme o părere. Bărbatul drept e hărăzit aproapelui, dar 
cel care-şi închină doar cîştigului voinţa, de nefolos cetăţii, închis faţă de 
oameni, nu este bun într-adevăr decît cu sine însuşi. Ştiu asta nu numai din 
auzites85. 

Tot astfel eu, ţinînd la cinste şi la legăturile de sînge, cînd mi-era dat să locuiesc 
tihnit în ArgosS8*, l-am însoţit în multe munci pe Herakles, la vremea cînd 
hălăduia cu noi, şi-acum, cînd el a fost mutat în cer, îi ocrotesc odraslele sub 
aripile mele, cu toate că de mîntuire am şi eu nevoie®’®5, 

întîi, cînd tatăl lor a părăsit pămîntul, <tiranul> Eurystheus a vrut să ne 
ucidă“, dar am scăpat de el; şi chiar dacă suntem lipsiţi de ţară, viaţa ne-am 
salvat-o. Fugim la întîmplare, rătăcind de la cetate la cetate. 

Dar celorlalte rele, Eurystheus a înţeles să le adauge o altă provocare: oriunde 
află c-am făcut popas, îşi mînă crainicii ca să ne ceară şi să ne-alunge din acel 
tărîm. Se bizuie <într-asta> pe cetatea Argos, a cărei ură sau prietenie nu-s de 
lepădat, şi totodată pe norocul lui. 

Iar oamenii ne văd, pe mine vlăguit şi pe copii, ne-vîrstnici, fără tată; deci, 
înclinîndu-se în faţa celui mai puternic, ne gonesc din ţară. 

împart şi eu surghiunul cu aceşti copii fugari, împart cu ei năpastele, sărman' de 
mine, şi n-am curajul să-i trădez, ca nu cumva să spună vreun muritor: „Priviţi, 
de 

cînd copiii n-au părinte, nu-i mai ajută Iolaos, deşi e ruda lor!" 

Aşa, respinşi de pretutindeni prin Hellada, noi am sosit la Marathon şi pe 
pămîntul dimprejur“*”, ne-am aşezat ca rugători la capiştile zeilor şi le-am cerut 
să ne ajute. 

Aceste cîmpuri, zice-se, sunt locuite de cei doi feciori ai lui Theseus, aşa cum le 
căzură sorții“. Ei, răsăriţi din stirpea lui Pandion, se înrudesc de-aproape cu 
odraslele acestea”. Iată de ce-am păşit peste! hotarul falnicei Atene. 

în fruntea pilcului de surghiuniţi stăm doi bătrîni: eu care, înfricat, păzesc 
feciorii şi, înăuntrul templului, Alkmene, care cuprinde-n braţe şi adăposteşte 
fetele lui Herakles; căci ar fi ruşinos dacă-am lăsa fecioarele să se apropie de 
gloată şi să aştepte-aici, lîngă altars%. 

Iar Hyllos®” caută, cu fraţii lui mai vîrstnici, să ne găsească pe pămînt un 
meterez, un adăpost, dacă vom fi goniti şi din ţinutul ăsta cu de-a sila. (Luind 
seama de apropierea unui crainic venind din Argos, care va intra curînd pe 
scenă, Iolaos întinde febril mîinile spre copii şi îi cuprinde.) 


Copii, copii, la mine, apucaţi-vă de straiul meu. îl văd venind spre noi pe 
crainicul lui Eurystheus, acel care ne urmăreşte, făcîndu-ne să rătăcim, respinşi 
din ţară-n ţară. 

Ah! moarte ţie, ins respingător, şi omului ce te trimite, căci multe rele i-ai vestit 
cu gura ta mărinimosului părinte al acestor fii! 

CRAINICULS% 

Tu crezi, desigur, c-ai găsit aici un adăpost temeinic şi c-ai sosit într-o cetate 
aliată. Gîndeşti greşit; nu este nimeni care să aleagă slăbiciunea ta şi nu 
renumele lui Eurystheus. 

La drum! De ce atiîţa trudă? Ridică-te, porneşte către Argos unde vei fi omorît cu 
pietreS*; asta ţi-e osînda. 

IOLAOS 

Nici gînd <sâ pleo, căci mă vor apăra altarul zeului şi ţara liberă în care am 
păşit. 

CRAINICUL Văd că pofteşti să dai încă de lucru miinii mele. 

IOLAOS 

Nu-ţi va fi daţ să ne tîrăşti cu sila nici pe mine, nici pe ei. 

CRAINICUL. (înșfăcind copiii) 

<Pe loc> te vei încredința. Degeaba! N-ai fost bun profet. 

IOLAOS Nu! Asta niciodată nu se va-ntîmpla, cît voi trăi. 

(Se încinge o harţă între cei doi; bătrinul Iolaos e trintit pe 

Jos.) 

CRAINICUL 

In lături! Pe copii, de vrei sau nu, îi voi lua, deoarece socot că aparţin lui 
Eurystheus, stăpînul lor. 

IOLAOS 

Ah! daţi-ne-ajutor, voi cei ce locuiţi din străvechime în Atena! Cu noi se poartă 
silnic <solul>, cu noi, care îl implorăm pe Zeus, ocrotitorul adunărilor 
poporului; ne pîngăresc ghirlandele <de rugătorix Aceasta-i hulă pentru ţara 
voastră, şi pentru zei jignire. 

(Intră în grabă Corul alcătuit din cincisprezece oameni virstnici din Marathon.) 
ÎNTIIUL PARASTATS*% De la altar ce strigăt se ridică? Ce pacoste ni se va desluşi 
curînd? 

CORIFEUL 

Strofă 

Priviţi-l pe bătrînul acesta, lipsit de vlagă, răsturnat la pămînt, sărmanul! 

AL. DOILEA PARASTAT Dar cine te-a trîntit pe jos atît de jalnic? 

IOLAOS 

(arătîndu-l pe crainic) 

Acesta, gazdelor. El necinsteşte zeii şi mă smulge cu putere de pe treptele 
altarului lui Zeus. 

CORIFEUL 

Dar tu, din care ţară, bătrîne, ai venit la poporul celor patru cetăţi unite6%? De 
pe celălalt țărm al strîmtorii? Cînd aţi sosit aici, prin lucrarea vislelor, poate din 
Euboia”? 

IOLAOS 

Nu, n-am dus trai de insular, străinilor 
Mykene®®”?, 

CORIFEUL 

Şi cum te cheamă pe nume, bătrîne, poporul Mykenei? 

IOLAOS 

îl ştiţi pe Iolaos, desigur, tovarăşul de arme al lui Herakles; eu nu sunt cineva 


68. Noi, pe pămîntul tău venim de la 


lipsit de faimă. 

CORIFEUL 

Te ştim dinainte, din auzite. Dar ai cui sunt băieţii nevîrstnici ocrotiţi de braţele 
tale? Vorbeşte. 

IOLAOS 

Străinilor, aceşti copii sunt ai lui Herakles. Ei au venit ca rugători, să-i ajutaţi, tu 
şi cetatea. 

CORIFEUL 

Antistrofă 

Ce nevoie îi mînă? Vor să-i asculte poporul? Spune-mi, aceasta le este dorinţa? 
IOLAOS 

Ei vor să nu fie luaţi cu sila de sub paza zeilor şi duşi în Argos. 

CRAINICUL 

Dar asta n-are cum să-i mulţumească pe stăpînii tăi, ce au putere-asupra ta şi te 
găsesc aici. 

CORIFEUL (adresîndu-se crainicului) 

Cuvine-se să le purtăm de grijă, străine, 

rugătorilor zeilor 

şi să nu folosim năprasnice braţe 

spre a-i face să plece de lîngă 

statui şi altare. 

Dreptatea e sfîntă şi n-ar suferi aceasta. 

CRAINICUL 

Alungă-i din pămîntul ţării, ei aparţin lui Eurystheus şi <astfel> braţul meu nu-i 
va lua cu sila. 

CORIFEUL 

Potrivnică zeilor este cetatea care respinge străini veniţi să cerşească-ndurare. 
CRAINICUL 

Dar bine este şi să fii lipsit de neplăceri, ţinînd cuminte partea prevederii. 
(Lacună) 

CORIFEUL 

Tu trebuia să fi vorbit cu regele acestei ţări, mai înainte să te-arăţi atît de 
îndrăzneţ şi să cinsteşti pămîntul nostru liber, nu să le smulgi cu sila zeilor 
străinii. 

CRAINICUL Cine-i mai-marele cetăţii şi al ţării? 

CORIFEUL Feciorul unui tată nobil, Demophon al lui Theseus”%. 

CRAINICUL 

In faţa lui, deci, trebuia să desfăşor această luptă <de cuvinte>. Tot ce-am 
vorbit pînă acum a fost zadarnic. 

CORIFEUL 

Iată, el însuşi vine grabnic, <îrtsoţit> de fratele-i Akâmas.”!. Ei îşi vor apleca 
urechea la cuvîntul nostru. 

(Intră regii fraţi Demophon şi Akâmas, urmaţi de o escortă. Crainicul se dă la o 
parte.) 

DEMOPHON (Corifeului) 

Deoarece, cu toate că eşti vîrstnic, tu ai luat-o înaintea unora mai tineri, zorit de 
strigătele de la vatra <templului> lui Zeus”, vorbeşte! Ce întîmplare-a strîns 
aici atîta lume? 

CORIFEUL 

Cei care, aşezaţi, imploră <zeul> sunt odraslele lui Herakles; ei au încununat 
altarul, precum vezi, stăpîne. El este Iolaos, însoţitorul credincios <în lupte> al 
eroului. 

DEMOPHON Dar care a fost pricina că au ţipat? 


CORIFEUL (arătînd spre crainic) 

Acesta, care a-ncercat să-i ia de la altar cu sila; el l-a făcut să strige pe bătrîn şi 
i-a-nmuiat genunchii, încît am plins de mila lui. 

DEMOPHON (arătînd spre crainic) 

Totuşi, acesta, după strai şi după cum îl poartă, pare un hellen, dar, după fapte, 
pare un barbar. 

Acum e rîndul tău să cuvîntezi, şi fără-ntirziere. Să-mi spui de unde ai venit aici, 
trecînd peste hotarul cărei ţări? 

CRAINICUL 

Eu sunt argeu, dacă pofteşti să afli. 

De ce-am venit, din partea cui, n-am să-ţi ascund. Trimis am fost aici de 
Eurystheus, mai-marele Mykenei, să prind cioporul ăsta. Temeiuri numeroase 
îndreptăţesc, străine, şi ceea ce voi face şi ceea ce voi spune. 

Argeu fiind eu însumi, ridic nişte argei, fugari scăpaţi din ţara mea, şi care după 
legile de-acolo sunt hărăziţi <prin vot> să moară'%. E dreptul nostru, locuind 
într-o cetate <rînduită>, să împlinim noi înşine ce-au hotărît judecătorii. 

<în ce-i priveşte pe fugari> mulţi i-au văzut sosind la vatra lor; dar tuturor le-am 
răspicat aceleaşi vorbe şi nime nu a cutezat să-şi căşuneze propria nenorocire. 
Ei, dacă s-au refugiat aici, pesemne-au desluşit la tine vreo sminteală; ori poate, 
nemaiavînd încotro, şi-au încercat norocul de pe urmă, sau să cîştige sau să 
piardă. Desigur, dacă mintea ta este întreagă, cu greu mai pot spera că, după- 
atitea ţări ale Helladei străbătute, pe tine doar, în chip nechibzuit, te va mişca 
năpasta lor. 

Ia seama, deci, şi cîntăreşte. Primind <fugarii> pe pămîntul attic, sau învoindu- 
te să-i ridicăm, cu ce te vei alege? 

Ascultă ce vei cîştiga din partea noastră: vînjosul Argosului braţ şi toată 
trecerea lui Eurystheus, tu le vei dobîndi pentru Atena. Dar dacă, grijuliu faţă de 
vorbele şi plînsul lor, te vei lăsa răpus de milă, noi lucrul îl vom lămuri cu 
lăncile. Să nu crezi că ne vom retrage din această confruntare, fără să ne fi slujit 
de fierul <armelor>”%. 

Ce vei avea de zis atunci? Cîte moşii vei fi pierdut şi cîte jafuri vei fi îndurat într- 
un război cu Argosul? Cu cine te vei alia? Şi pentru ce va fi să cadă morţii, pe 
care îi vei îngropa? Vei dobîndi o faimă proastă printre cetăţeni, dacă de dragul 
unui ghiuj ca ăsta, un mormînt, ba un nimic, s-o spun pe şleau, şi pentru ţîncii 
ăştia te cufunzi în mlaştina <războiului>. 

Vei încerca să-mi dai răspunsul cel mai bun, zicînd că-i vorba numai de-o 
speranţă. Cît preţuieşte <o speranţă> faţă de prezent? 

Cum să-i învingă pe argei cu armele <copiii> cînd vor creşte mari, dacă acesta-i 
gîndul ce-ţi înflăcărează inima? E timp destul, de-acum pînă atunci, să fie 
nimiciţi. 

Deci, crede-mă, fără să-mi dai nimic, numai lăsîndu-mă să duc ce-mi aparţine, 
cîştigă <pentru tine> sprijinul Mykenei! Să nu cazi în greşeala ce vă este 
obicei”: cînd 

ai prilejul să alegi prietenia celor mai puternici, să nu te hotărăşti pentru a celor 
mai becisnici. 

CORIFEUL 

Cine-ar putea să judece şi să cunoască lămurit o pricină mai înainte de-a fi 
urmărit pînă la capăt cele două părţi'%? 

IOLAOS”Y 

Deoarece în ţara ta, stăpîne, toţi au dreptul <să vorbească>, acum e rîndul meu 
să cuvîntez, nu doară să ascult, şi nime nu mă va respinge dintru început, cum 
mi s-a întîmplat prin alte locuri. 


Noi cu <trimisul> ăsta nu avem nimic comun. Cum nu mai atîrnăm de Argos, 
căci astfel s-a decis printr-un decret, şi suntem exilați din patrie, cu ce temei ne- 
ar duce ca mykenieni, în starea noastră de acum, cînd am fost alungaţi din ţară? 
Nu suntem venetici, <după decret>? (Adresîndu-se crainicului) 

Sau poate socotiți că <omul> surghiunit din Argos e surghiunit şi dincolo de 
graniţa Helladei? Oricum, nu din Atena. Aceasta nu va izgoni, înfricoşată de 
argei, odraslele lui Herakles. Aici nu suntem la Trachiîs, nici în vreo altă aşezare 
din Achaia'%, de unde, fără nici un drept, umflînd cuvîntul Argos, cum faci în 
clipa asta, îi prigoneai pe rugătorii aşezaţi lîngă altare. De-ar fi aşa, de ţi s-ar da 
dreptate, eu n-aş mai spune că mă aflu în Atena libertăţii. Dar le cunosc <celor 
de-aici> voinţa şi natura: ei mai degrabă ar alege moartea, căci pentru oamenii 
mărinimoşi onoarea este mai presus ca traiul. 

Ajunge ce-am grăit despre Atena. Preamulta laudă este supărătoare, şi-am fost 
eu însumi apăsat adesea de elogii nestrunite. 

(Lui Demophon) 

Vreau să-ţi arăt că e de datoria ta să-i mîntuieşti <pe Heraklizi>, şi-apoi tu eşti 
mai-marele acestei ţări. 3 

Pittheus a fost fiul lui Pelops şi Aithra fata lui Pittheus; aceea l-a născut 
pe tatăl tău, Theseus. (Arătiîndu-i pe copii) 

Acum şi neamul lor! Ascultă; Herakles era fiul lui Zeus şi al Alkmenei; ori ea a 
fost fiica uneia din fetele lui 

Pelops”%. Deci tatăl tău şi <tatăl> lor s-au tras din două vere. Aceasta-i 
înrudirea lor cu tine, Demophon”!. 

Dar dincolo de înrudire, tu ai şi altă datorie faţă de copii, pe care ţi-o voi desluşi. 
îţi spun deschis, odinioară, fiindu-i purtător de scut tatălui lor, am navigat <cu 
el>. alături de Theseus, în drumul după brîul ucigaş <al Hippolytei>”!!; apoi 
<tot Herakles> l-a scos pe tatăl tău din beznele adînci ale lui Hades”. E 
martoră toată Hellada. 

în schimb, aceşti copii vor de la tine doar o înlesnire: nu-i da, nu-i strămuta de 
lîngă zeii tăi cu sila, nu-i alunga din ţară! Căci pentru tine însuţi, dar şi-n ochii 
cetăţii, ruşine-ar fi ca nişte rugători pribegi, din neamul tău -priveşte-i, ah! 
priveşte-i! - să fie, vai, tîrîţi cu sila. 

Te rog <fierbinte>, îţi cuprind cu braţele genunchii şi-ţi ating” bărbia”!5, să nu 
dispreţuieşti odraslele lui Herakles! întinde-ţi mîinile asupra lor. Să le fii rudă, 
să le fii prieten, părinte, frate, pînă şi stăpîn. Mai bine orişice decît să cadă sub 
argei. 

CORIFEUL 

I-am ascultat, o rege, şi de soarta lor îmi este milă. Nicicînd nu am văzut mai 
desluşit ca azi cum întîmplarea biruie o naştere aleasă. Aceşti urmaşi ai unui 
nobil tată nu-şi merită nenorocirea. 

DEMOPHON (ridicîndu-l pe Iolaos) 

Trei feluri de temeiuri, Iolaos, mă fac să ţin de cererile tale seama. în primul 
rînd e Zeus, lîngă altarul căruia te afli, înconjurat de adunarea-acestor pui; pe 
urmă este înrudirea noastră şi vechea-mi datorie către tatăl lor, ce-mi 
porunceşte să le fiu de ajutor; apoi ruşinea, mai ales, care nicicînd mi trebuie 
uitată. 

Căci, dacă voi îngădui ca un străin să jefuiască <de fugari> altarul, se va spune 
că nu trăiesc într-un pămînt al libertăţii, că i-am trădat pe rugători, fiindu-mi 
frică de argei. De-acolo pînă la spînzurătoare nu-i decît un pas”!?. 

De ce n-a fost să vii aici cu o mai bună soartă! Oricum, să nu te temi că te va 
smulge cineva de la altar cu sila, împreună cu băieţii. 

(Brusc se adresează solului) 


Tu, întorcîndu-te în Argos, lui Eurystheus adu-i la cunoştinţă hotărîrea noastră şi 
că, de altfel, dacă are împotriva Heraklizilor vreo plîngere, va fi despăgubit cum 
se cuvinte. <însă> pe ei nu-i vei lua cu tine niciodată. 

CRAINICUL 

Cum nu, cînd eu am dreptul şi cînd temeiurile mele sunt mai tari? 

DEMOPHON N-ai dreptul să ridici cu sila rugătorii. 

CRAINICUL 

Luarea lor nu va-nsemna ruşine pentru mine, nici pentru tine pagubă. 
DEMOPHON 

Ba da, a mea va fi ruşinea, dacă te las să-i smulgi de-aici. 

CRAINICUL. Azvîrle-i peste graniţă, de-acolo îi vom duce noi. 

DEMOPHON Te crezi mai înţelept ca zeul, bădărane! 

CRAINICUL Se pare că aici e loc de adăpost pentru nemernici. 

DEMOPHON Sălaşul zeilor este refugiu pentru toţi. 

CRAINICUL Mykenienii, poate, vor gîndi altminteri. 

DEMOPHON Oare prin partea locului nu mai sunt eu stăpînul? 

CRAINICUL 

Ba eşti, dacă, păstrîndu-ţi bunul simţ, nu-i păgubeşti pe alţii. 

DKMOPHON Fiţi păgubiţi! numai să mă păstrez curat faţă de zei. 

CRAINICUL Nu vreau să izbucnească un război între argei şi tine. 
DEMOPHON Eu nici atît, dar n-am să-ţi las odraslele lui Herakles. 

CRAINICUL Şi totuşi am să-i duc, ei sunt ai mei. 

DEMOPHON Atunci, nu-ţi va fi moale să te-ntorci acasă. 

CRAINICUL. (făcînd brusc gestul de a înşfăca rugătorii) 

Voi încerca şi mă voi lămuri pe dată. 

DEMOPHON 

(oprindu-l, cu sceptrul ridicat) O să te usture numaideciît, dacă te-atingi de ei. 
CRAINICUL. Pe zei, nu îndrăzni să baţi un sol”. 

DEMOPHON înveţe solul mai întîi a se purta cuminte! 

CORIFEUL. (adresîndu-se crainicului, pe urmă lui Demophon) 

Tu du-te. Şi tu, rege, nu-l atinge. 

CRAINICUL 

Mă duc. Un singur braţ e slab în luptă. Ci iarăşi voi veni aici cu cetele lui Ares al 
argeilor”!$, purtînd din creştet pînă-n tălpi armură de aramă. M-aşteaptă mii de 
luptători cu scuturi şi stăpînul Eurystheus. El însuşi este comandantul oştii şi 
urmăreşte de la marginile vetrei lui Alkăthos”!” care va fi sfîrşitul întîmplărilor 
de-aici. Aflînd 

în ce fel l-ai jignit, mînia lui va fulgera asupra ta şi a cetăţii, asupra gliei şi-a 
plantațiilor voastre. 

Căci la nimic nu ne va fi slujit, să îngrijim atîta tineret în Argos, de nu-ţi vom da 
pedeapsa <cuvenită>. 

(Crainicul pleacă în grabă.) 

DEMOPHON 

Ajungă-te prăpădul! Nu mă tem de Argos. Doar n-ai fi vrut să-i duci <pe 
Heraklizi> de-aici cu sila, spre ruşinea mea? Cetatea-n care m-am născut n-a 
fost încă supusă de argei, ci este liberă. 

CORIFEUL 

. Acum este clipa să cumpănim, pînă nu se apropie oastea din Argos de graniţa 
noastră! 

E grabnic la faptă Ares al mykenienilor! şi va fi, cu prilejul acesta, mai mult ca 
oricînd. Căci legea tuturor solilor <cînd povesteso e să umfle-ntîmplările pînă la 
dublu, închipuie-ţi ce va să-i depene regelui, ce necuviinţe grozave a pătimit şi 


cum era gata să fie ucis”l$. 

IOLAOS 

Nu-i zestre mai frumoasă pentru fii decît aceea de-a se naşte dintr-un tată bun şi 
nobil [şi de-a-şi lua din neam ales nevastă.] 

Insă pe cel care se lasă biruit de patimă şi îşi alege din mojici soţia, eu n-am să-l 
încuviinţez că-şi leapădă, de dragul desfătărilor, copiii în ruşine. 

Nobleţea, la nenorocire, se apără mai bine decît neamul prost. Tot astfel noi, 
căzuţi în hăul relelor, am întîlnit în oamenii aceştia rude şi prieteni, care, dintre 
atîţi locuitori ai solului hellenic, doar ei s-au ridicat în apărarea noastră. 

Daţi-le, fiii mei, daţi-le <regilor Atenei> dreapta voastră, şi voi, daţi-vă mîinile 
copiilor; apropiaţi-vă <unii de alţii>. 

Copiii mei, ne-am pus prietenii la încercare. Dacă vreodată, pentru voi, va licări 
întoarcerea în patrie, dacă din nou veţi avea parte de părinteştile cămine şi 
cinstiri, să-i socotiți în veci pe-aceşti prieteni drept mîntuitorii voştrii. Să nu 
porniţi vreodată contra ţării lor cu lăncile războiului, să ţineţi minte-aceste 
binefaceri şi fie-vă, Atena, dintre toate, cetatea cea mai dragă! 

<Atenienilor> li se cuvine cinstea voastră, căci au îndepărtat de noi şi au luat 
asupra lor ostilitatea unei ţări puternice şi a poporului pelasgic”!9. Văzîndu-ne 
cuprinşi de sărăcie şi rătăcitori, ei nu ne-au dat, nici nu ne-au alungat de pe 
pămîntul lor. 

(Lui Demophon) 

Din parte-mi, viu sau mort - cînd mă voi stinge - am să te copleşesc, prietene, cu 
laude. în faţa lui Theseus voi proslăvi numele tău'% şi am să-i umplu inima de 
bucurie, spunîndu-i cît de bine i-ai primit şi ajutat pe Heraklizi, cum, cu 
mărinimie, faci să dăinuiască în Hellada gloria paternă şi cum, vlăstar din neam 
ales, n-ai decăzut faţă de cum era Theseus. 

Puţini sunt cei asemeni ţie! Abia, dintr-o mulţime, se află, poate, unul, care să nu 
fie mai rău ca taică-său”?!. 

CORIFEUL 

Dintotdeauna ţara noastră a voit să-i sprijine pe oropsiţii ce aveau de partea lor 
dreptatea. Aşa se face că, pentru prieteni, a înfruntat primejdii fără număr şi 
astăzi iarăşi văd cum se apropie o luptă. 

DEMOPHON 

Preabine ai grăit, bătrîne; cît despre-aceşti băieţi, sunt sigur care le va fi 
purtarea: vor ţine minte ajutorul <nostru>. 

Eu voi chema în adunare cetăţenii şi am să-i rînduiesc să-ntîmpine cu miîini 
vînjoase-armata din Mykene: întîi am să trimit în faţă cercetaşi, să nu cadă 
asupra noastră fără veste, căci tot ărgeul este iute la atac; apoi, strîngînd 
prezicătorii, voi sacrifica. 

Tu intră cu copiii-n templu, nu sta lîngă jertfelnicul lui Zeus! Sunt slujitori de-ai 
mei, care, cît voi lipsi, îţi vor purta de grijă. Purcede, Iolaos, în casa <zeului>. 

IOLAOS 

Nu, n-aş putea să părăsesc jertfelnicul. Să ne-aşezăm şi, rămînînd aici, să ne 
rugăm pentru victoria cetăţii. Cînd se va isprăvi cu bine încercarea, vom intra. 
Cu noi alături luptă zei ce nu sunt mai prejos, o rege, decît ai argeilor: 
ocrotitoarea lor e Hera, a noastră e Athena”. Deci, ia aminte: ca să izbuteşti, 
una din chezăşii este să ai de partea ta zei mai puternici. Pallâs <Athena> nu va 
îndura să fie biruită. 

(Demophon şi Akâmas ies, împreună cu străjile.) 

CORUL Strofă 

Tu- n-ai decît să grăieşti cu glas ridicat; nouă, celor de-aici nu ne pasă de tine, 
străine venit din Argos; cuvintele tale trufaşe nu ne-nspăimîntă. 


Nicicînd să nu pătimească de-asemenea frică mărita Atena, 

<cetatea> frumoaselor dansuri! Tu te-ai smintit, şi la fel, tiranul”% argeu, 
feciorul lui Sthenelos. 

Antistrofă 

Oraşul în care te afli nu-i cu nimic 

mai slab decît Argosul. 

<Aici> strigă spre zei rugătorii pribegi, 

lipiţi de pămîntul nostru; 

iar tu vrei să-i tragi cu de-a sila, străine, 

surd la cuvîntul regilor noştri, 

fără să poţi invoca vreun drept. 

Unde ar îngădui muritori cu mintea întreagă 

asemenea faptă? 

Epodă 

Dorinţa dintîi ne poartă spre pace, dar, bagă de seamă, o rege cu gînduri 
nemernice, dacă vii împotriva cetăţii noastre, 

vei fi uluit de primirea 

ce ţi se va face. 

Nu numai tu mînuieşti o spadă 

şi un scut de aramă. 

<Omule> îndrăgostit de războaie, 

nu răscoli cu armele tale 

cetatea Charitelor”??. 

înfrînează-ţi pornirea! 

(Se întoarce Demophon îngindurat.) 

IOLAOS 

Ce griji îţi adumbresc privirea, fiul meu? Ai prins cumva dinspre duşmani vreo 
veste nouă? întîrzie? Au şi sosit aici? Sau ce-ai aflat? Nu-i cu putinţă spusa 
crainicului să fi fost minciună. Mai-marele armatei lor, cu soartă norocoasă pînă 
astăzi, sunt sigur că se va abate - şi plin de cît orgoliu! - peste-Atena. 

Dar Zeus este pedepsitorul gîndurilor prea semeţe”?. 

DEMOPHON 

Armata argiană a sosit, şi Eurystheus, regele său. Eu însumi i-am văzut. Căci 
datoria omului ce vrea să fie bun conducător de oşti e să-şi privească însuşi 
adversarul, nu doar prin ochii unor vestitori. 

El încă n-a umplut cu luptători cîmpia ţării”, dar, înălţat pe-o stîncă 
sprîncenată, cercetează - aceasta mi-e părerea şi ţi-o spun - pe unde să-şi 
împingă trupele şi, fără luptă, să le desfăşoare în siguranţă pe pămîntul nostru. 
în schimb, eu, tot ce-am hotărît, am împlinit cum se cuvine; cetatea”? este 
înarmată şi victimele-s pregătite pentru zeii în cinstea cărora vor fi sacrificate. 
Oraşul meu, prin mîinile prezicătorilor, închină jertfe spre punerea duşmanului 
pe fugă şi spre salvarea cetăţenilor. 

I-am adunat pe toţi viersuitorii de oracole; am cercetat prezicerile vechi, 
mîntuitoare pentru ţară - şi cele cunoscute <omului de rînd> şi cele tainice. 
între aceste profeţii deosebirile sunt felurite, dar e un gînd asupra căruia se-m- 
pacă toate: îmi dau poruncă să sacrific Persephonei o fecioară născută dintr-un 
nobil tată”%. 

Eu, precum vezi, sunt binevoitor faţă de voi. Dar nu-mi voi omori fiica, şi nici nu 
voi constrînge pe vreun supus de-al meu să şi-o ucidă, peste voia lui. Apoi, cine-i 
atît de josnic şi de fără minte încît să-şi dea cu mîna lui ce are mai de preţ, 
copiii? 

In chiar această clipă <în Atena> poţi să vezi grămezi <de cetăteni> 


înfierbîntaţi: unii grăiesc că era drept să ajutăm nişte străini veniţi ca rugători, 
dar alţii mă învinuiesc de nebunie. De-aş face asta s-ar isca război civil. 

Deci cumpăneşte tu şi află, cu mine laolaltă, vreun chip de-a vă salva pe voi şi- 
acest pămînt, astfel ca eu să fiu scutit de-nvinuirile cetăţii. Aici eu nu domnesc 
ca un tiran peste barbari'%. Urmînd în tot ce fac dreptatea, şi ceilalţi drept se 
vor purta cu mine. 

CORIFEUL 

Cum? Rîvna noastră este bună, iar un zeu 
ne imploră? 

IOLAOS 

Copiii mei, suntem aidoma unor navigatori, care, scăpaţi de furia sălbatică a 
vijeliei, erau aproape gata să atingă malul, însă pe care vînturile i-au zvârlit din 
nou departe de uscat, în largul mării; tot astfel, iată-ne respinşi de pe acest 
pămînt, cînd tocmai ne aflam pe mal, crezîndu-ne salvați”. Vai mie, pentru ce 
m-ai fermecat, speranţă ticăloasă, de nu a fost să duci pînă la capăt facerea de 
bine?” 

într-adevăr, acestui om i se cuvinte să-l iertăm că nu îngăduie să fie omoriţi 
copiii cetăţenilor, şi nici acum nu-i laud mai puţin purtarea. 

(Lui Demophon) 

Dacă aşa este voinţa zeilor, aşa să-mi fie soarta; <oricum> faţă de tine, 
recunoştinţa mea rămîne neştirbită. (După un motnent de tăcere, se adresează 
Heraklizilor) 

Copiii mei, cu ce aş mai putea să vă ajut? Noi încotro să mergem? Ce zeu nu a 
primit din parte-ne ghirlande”??? Pe ce pămînt, în ce refugiu nu ne-am dus? 
Pierim, copiii mei; vom fi predati. 

Cît despre mine, dacă trebuie să mor, puţin îmi pasă; regret doar faptul că, 
murind, îmi voi înveseli duşmanii. Ci ' 

730 nu ne îngăduie să-i ajutăm pe cei ce 


pentru voi vărs lacrimi, pe voi vă căinez, copiii mei, şi pe Alkmene, bătrîna 
mamă a lui Herakles. Prea mult a vieţuit, năpăstuita! 

Şi eu, sărman' de mine, am îndurat atîta trudă în zadar! A trebuit, în mîinile 
duşmanului a trebuit să încăpem şi viaţa să ne-o lepădăm în chinuri şi ruşine! 
(întorcîndu-se bmsc spre Demophon) 

Dar ştii cum poţi să-mi vii în ajutor? Mai am o singură speranţă de a-i salva pe 
Heraklizi. în locul lor, dă-mă argeilor pe mine, rege. Aşa nu te primejduieşti şi- 
mi vor fi mîntuiţi copiii. De viaţă nu mai trebuie să mă agăţ. Aşa să fie! Pe mine 
mai ales vrea să mă prindă Eurystheus, să-l umple de jigniri pe aliatul <vajnic> 
al lui Herakles. Pentru că omul ăsta e un necioplit! 

E de dorit ca înțeleptul să-şi aleagă un potrivnic înţelept, şi nu un bădăran fudul. 
Aşa, chiar în nenorocire, se va bucura de drepturile cuvenite”. 

CORIFEUL 

Bătrîne, nu învinui cetatea noastră. Căci poate se va întîmpla să îndurăm 
mustrarea, desigur falsă, dar copleşitoare, că i-am trădat pe oaspeţi. 
DEMOPHON 

Devotamentul tău e mare, dar nefolositor. Nu, nu pe tine vine să te ceară regele, 
în fruntea oştii sale: ce-ar fi să dobîndească Eurystheus, din moartea unui om în 
vîrstă? (Arătind spre copii) 

El pe băieţi vrea să-i ucidă. Cumplită e pentru duşmani ameninţarea unei 
înfloriri de tineri dintr-o stirpe nobilă, ce-şi amintesc <mereu> cum le-a fost 
chinuit părintele. Aceasta e primejdia ce trebuie să o prevină. 

Deci, dacă ştii vreo altă dezlegare, mai potrivită, pregăteşte-o; căci eu, de cînd 
am auzit oracolele, sunt descumpănit şi plin de teamă. 

(Din templul lui Zeus Agorâios apare Makaria-, fiica lui 


Herakles.) 

MAKARIAĄ”” 

Străinilor, ieşirea mea să nu o socotiți drept îndrăzneală. Aceasta-i rugămintea 
mea dintîi. Nimic nu-i sade mai 

frumos unei femei decît tăcerea, buna cuviinţă şi petrecerea tihnită înăuntrul 
casei's5. 

Dar, auzindu-ţi vaierele, Iolaos, m-am hotărît să ies. Nu că aş fi îndrituită să 
vorbesc în numele neamului meu, dar poate sunt în stare să o fac, pentru că 
mie-mi pasă cel mai mult de fraţii mei şi vreau să aflu, pentru ei şi pentru mine, 
dacă la relele de ieri nu s-a adăugat un alt prăpăd ce-ţi frînge inima. 

IOLAOS 

Copila mea, nu doar de-acum, dintre odraslele lui Herakles, te socotesc pe tine 
cea mai vrednică de laudă. Părea că pribegia noastră s-a sfîrşit cu bine, cînd 
iarăşi în grea cumpănă ne-am prăbuşit. 

(Arătindu-l pe Demophon) 

El spune că viersuitorii de oracole cer să se-aducă jertfă Persephonei, nu un 
taur, nu o juncă, ci o fecioară dintr-o stirpe nobilă, de vrem să supravieţuim, nu 
numai noi, ci şi oraşul. 

Aceasta e năpasta noastră fără dezlegare. Căci <regele> nu-şi va jertfi nici pe 
copiii săi, nici pe ai altuia. Şi fără să vorbească limpede, mă face să-nţeleg că, 
dacă nu găsim ieşire din restrişte, va trebui să căutăm o altă ţară <de scăpare>. 
Din partea lui, el este hotărît să-şi mîntuie pămîntul <patriei>. 

MAKARIA Salvarea noastră ţine numai de cerința asta? 

IOLAOS Da. în privinţa celorlalte soarta ne-a fost bună. 

MAKARIA 

Nu tremura de teama lăncii argiene: eu, de la mine însămi, şi fără să aştept, 
bătrîne, vreo poruncă, sunt gata să-mi dau viaţa, să mă ofer spre jertfă. 

Ce am putea, într-adevăr, să spunem, dacă Atena pentru noi primeşte să 
înfrunte o primejdie atît de mare, şi dacă noi, mutînd asupra altuia povara 
încercării, atunci cînd e la îndemîna noastră să ne mîntuim, fugim din faţa 
morţii? 

Nu! ar fi chiar de ris să gemem, aşezaţi ca rugători ai zeilor, noi care ne-am 
născut dintr-un asemenea părinte, să ne purtăm ca nişte ticăloşi! Dar unde-i 
socotită vrednică de oameni răsăriţi o astfel de purtare? 

(Cu ironie) 

Af fi mai bine oare, dacă - ferească soarta să se-n-tîmple! - ar fi Atena cucerită, 
căzută-n mîinile duşmane, şi eu, fiica unui nobil tată, aş îndura jigniri <amare>, 
sfirşind nu mai puţin prin a vedea tărîmul morţilor? Dar dac-ar trebui să 
rătăcesc din nou, gonită din acest pămînt? Mi-ar fi ruşine să aud spunîndu-se: 
„De ce veniţi aici, în mâini cu crengi de rugători, cînd vă iubiţi atît de tare viaţa? 
Ieşiţi din ţară! Nu le dăm nemernicilor ajutor!" 

<Pe urmă,> dacă fraţii mei se sting şi voi fi singura salvată, eu nu voi mai avea 
speranţa fericirii, speranţa care şi-a trădat prietenii de-atitea ori. Cine-ar primi 
să se însoare cu o fată părăsită, sau să dea naştere cu mine unor prunci'55? 
Nu-i aşadar mai de dorit să mor, decît să-ndur asemenea necuvenite rele? Un 
astfel de destin poate ar fi mai pe potriva alteia, cu nume nu atît de cunoscut 
precum al meu. 

Conduceţi-mă unde trebuie să-mi piară trupul, împodobiţi-l cu bentiţe, începeţi, 
dacă vreţi, preludiul la jertfire şi biruiţi-vă duşmanul; iată, îmi dau de bună voie, 
nu silită, viaţa”. 

Spun răspicat: mor pentru fraţii mei şi pentru mine însămi. Şi, fără să atîrn de 
viaţă, am făcut cea mai frumoasă din descoperiri: a-ţi părăsi în slavă traiul's. 


CORIFEUL 

Mai poţi să spui ceva, după măreaţa cuvîntare a fecioarei care vrea să moară 
pentru fraţi? Se află om în stare să vădească nobleţe mai înaltă în cuvinte, 
nobleţe şi în fapte? 

IOLAOS 

Tu n-ai altă obiîrşie, copilă, ci eşti sămînţa lui; te-a zămislit divinul suflet al lui 
Herakles. Sunt mîndru de cuvintele <ce le-ai rostit>, însă destinul tău mă umple 
de durere. Dar iată o mai dreaptă dezlegare, ascultați: chemaţi 

aici toate surorile acestei fete şi s-o arate sorții pe aceea care trebuie să moară 
pentru neam. Nu-i drept să pieri făr' a se fi scrutat ursita. 

MAKARIA 

Nu, n-am să mor prin hotărîrea întîmplării, nu-i nici o vrednicie într-aceasta. 
(Iolaos încearcă s-o întrerupă.) 

Bătrîne, nu vorbi. Dacă primiţi şi dacă vreţi să vă slujiţi de riîvna mea, îmi 
dăruiesc de bună voie, nu silită, viaţa. 

IOLAOS 

Ah, iată o rostire şi mai nobilă ca adineaori, şi-aceea încă era fără seamă de 
frumoasă. In cutezanţă te întreci pe tine însăţi, şi-n cuvîntări mărinimoase. Dar 
eu, copilă, nici nu-ţi cer şi nici nu te opresc să mori; numai că, dîndu-ţi viaţa, îi 
slujeşti pe fraţii tăi'%. 

MAKARIA 

îndemnul tău e înţelept; să nu te temi că jertfa mea te-ar pîngări, căci în chip 
liber voi muri”. Urmează-mă, bătrîne! Vreau să mă ţii, cînd am să-ţi mor, în 
braţe. Să stai în preajma mea, ca să-mi ascunzi în pînze trupul. Iar cît priveşte 
grozăvia junghierii, am s-o întîmpin <fără frică>, de sunt într-adevăr născută 
din tatăl întru care mă slăvesc”?l. 

IOLAOS , Nu, n-aş putea la moartea ta să stau de faţă. 

MAKARIA (arătîndu-l pe Demophon) 

încalţe cere-i lui, ca nu în braţe de bărbaţi, ci de femei să-mi dau suflarea. 
DEMOPHON 

Aşa va fi, biată fecioară! M-aş ruşina să te lipsesc de-aceste ultime cinstiri, cînd 
am temeiuri multe <să o fao, şi marele tău suflet şi dreptatea. 

Tu eşti femeia, dintre toate, cea mai curajoasă, pe care a văzut-o ochii mei. Hai, 
înainte de-a pleca, dacă doreşti, rosteşte-le bătrînului şi fraţilor salutul de pe 
urmă! 

MAKARIA 

Rămii cu bine, Iolaos, rămii cu bine! învaţă-i pe aceşti copii să-ţi semene, să fie 
înţelepţi în toate, cum eşti tu, dar nu mai mult <de-atit; oricum> va fi destul. 
Prin rîvna ta, încearcă să-i salvezi de la pieire. Suntem copiii tăi, mîinile tale ne- 
au crescut. Eu însămi, precum vezi, la ora nunţii mele, mă voi jertfi, murind de 
dragul lor. Voi, fraţii mei - pîlc adunat aici - fiţi fericiţi! Luaţi din toate bunurile 
pentru care îmi voi da spre junghiere viaţa! Xinstiţi-l pe moşneag şi pe bunica 
dinăuntrul templului, Alkmene; de-asemenea, <cinstiţi> aceste gazde! ' lar dacă 
zeii vă vor dărui cîndva sfîrşitul chinurilor şi întoarcerea în Argos, să ţineţi minte 
că-i sunteţi datori surorii care v-a salvat o îngropare. Şi mi s-ar cuveni cea mai 
frumoasă, căci n-am să vă lipsesc de ajutor, şi pentru însuşi neamul meu voi fi 
murit. <Cinstirile funebre> sunt comoara ce-mi va ţine loc şi de odrasle şi de 
nuntă, 

dacă mai dăinuieşte sub pămînt ceva <din noi>. De n-ar mai dăinui nimic! Dacă 
şi-acolo am avea, noi muritorii, parte de necazuri, eu nu ştiu încotro ne-am mai 
întoarce? Nu-i socotită oare moartea, la rele, leacul cel mai 

bun'%2? 


IOLAOS (solemn, în timp ce Makana pleacă, urmată de Demophon) 

O tu, al cărei suflet mare te aşază-atit de sus, deasupra tuturor femeilor, să ştii: 
pe tine de departe cel mai mult te vom cinsti, şi cît eşti vie şi cînd vei fi moartă. 
Te du cu bine! Nu cutez să-i zvîrl cuvinte de ocară Persephonei, zeiţa căreia vei 
fi jertfită. 

Copiilor, suntem sfîrşiţi! Durerea-mi frînge trupul. Luati-mă şi sprijiniţi-mă de- 
altar, aici <pe trepte>, aco-periţi-mă cu peplosul, copiii mei'%. Cum să nu fiu 
zdrobit de cele întîmplate? 

Totuşi, dacă noi nu am tine seama de oracol, n-am mai putea să vieţuim; 
<atunci> mai jalnică ar fi năpasta. Dar şi ce se petrece-acum e tot nenorocire. 
(Iolaos se lasă pe treptele altarului, acoperindu-şi faţa cu 

mantia.) 

CORUL Strofă 

W Nimeni, o spunem deschis, nu-i fericit în afara voinţei divine, nici nu-i în stare 
să-şi ducă greul destinului; aceleiaşi case nu-i curge norocul întruna, o Moiră e 
pururi gonită de alta”; unul, aflat pe-nălţimi, ajunge-n strîmtoare, altul, mărunt, 
e săltat de soarta cea bună. Themis”% nu-l lasă <pe om> să-i scape destinului, 
nici înțeleptul nu poate s-o dea la o parte iar îndărătnicul, care încearcă fără- 
ncetare, se istoveşte în trudă zadarnică. 

Antistrofă 

<I61aos> tu, aşadar, îndură neşovăind hotăririle zeilor, 

sufletul tău să nu fie ros de năvala durerii. O soartă de slavă i-a fost hărăzită 
sărmanei <fecioare>, trebuind pentru fraţi să se stingă şi pentru <cetatea> 
Atena; renumele său printre oameni va fi strălucit. Dar calea virtuţii e plină de 
chinuri'“6. Vrednică este purtarea <copilei> de tatăl ei, vrednică este de neamul 
său nobil. Iar dacă tu-i venerezi <cum ai zis> pe cei fără frică de moarte, 
suntem şi noi alături de tine”. 

(Intră un sclav, servitor din casa lui Herakles.) 

SERVITORUL 

Copiilor, fiţi fericiţi! Unde se află Iolaos şi mama celui care v-a fost tată? S-au 
depărtat de templu? 

e., IOLAOS 

(încă pe jos, acoperit cu mantia) Aici suntem, dacă mai pot să spun c-aş fi aici. 
SERVITORUL De ce zaci la pămînt? De ce ţi-s ochii mohorîți? 

IOLAOS Le port de grijă alor mei şi asta mă abate. 

SERVITORUL Hai, scoală-te, ridică-ți fruntea! 

IOLAOS Sunt prea bătrîn şi nu mai am putere. 

SERVITORUL Venind, eu totuşi îţi aduc o mare bucurie. 

IOLAOS Tu cine eşti? Unde te-am întîlnit? Nu-mi amintesc. 

SERVITORUL 

Sunt rob şi îl slujesc pe Hyllos. Priveşţe-mă: nu mă cunoşti? 

IOLAOS Băiete dragă, ai venit să ne salvezi de la ruină? 

SERVITORUL întocmai, ba mai mult; destinul azi e bun cu tine. 

IOLAOS (strigind la poarta templului) 

Alkmene, maica unui vrednic fiu, te strig să ieşi <din templu> şi s-auzi aceste 
vorbe scumpe. De mult te mistuiai pentru acei care-au sosit acum, cînd aşteptai, 
cu sufletul înfiorat, să se întoarcă. 

(Alkmene iese din templu.) 

ALKMENE 

De ce a răsunat de ţipete tot templul, Iolaos? Iar a venit din Argos vreun crainic 
şi s-a purtat cu tine silnic? (Așezindu-se în faţa copiilor, se adresează 


servitorului) 

Puterea mi-a scăzut, dar trebuie să ştii, străine, că niciodată n-o să-i duci pe- 
aceşti <feciori cu tino, cît sunt vie. Altminteri, nimeni să nu creadă că l-am 
zămislit pe Herakles! Iar dacă braţul tău va cobori asupra lor, te vei ciocni cu 
doi bătrîni şi nu va fi spre cinstea ta. 

IOLAOS 

Alină-te, Alkmene, nu te teme. Acesta nu e vreun crainic, sosit din Argos <să 
rostească> vorbe duşmănoase. 

ALKMENE De ce ai slobozit un strigăt vestitor de teamă? 

IOLAOS Ca să te chem în faţa templului. Apropie-te. 


ALKMENE 

Eu nu ştiam ceea ce spui <acum>. Dar cine-i omul ăsta? 
IOLAOS 

El ne vesteşte c-a venit nepotul tău, fiul lui Herakles. 
ALKMENE 


Fii dar binevenit, cu-această ştire bună! Dar dacă Hyllos a intrat în ţară, de ce 
întîrzie? Unde se află? Ce întîmplare l-a oprit să se arate aici, cu tine laolaltă, 
spre bucuria sufletului meu? 

SERVITORUL El rînduieşte pentru luptă oastea ce-a adus-o 

ALKMENE (dînd să plece) Nu mă privesc atare treburi <ca femeiex 

IOLAOS 

(nelăsind-o să plece) Ba te privesc, dar eu sunt cel care voi pune întrebări. 
SERVITORUL Ce vrei să ştii din cele întîmplate? 

IOLAOS Cît este numărul de aliaţi pe care i-a adus. 

SERVITORUL Sunt mulţi, dar cîţi anume n-aş putea să spun. 

IOLAOS Asta-mi închipui că o ştiu cei doi conducători atenieni. 

SERVITORUL 

O ştiu: în cornul stîng al frontului se află Hyllos 

IOLAOS Ostaşii sunt cu armele în miîini, gata de luptă? 

SERVITORUL Au şi fost scoase victimele dintre rînduri'%?. 

IOLAOS Deci pînă unde şi-au împins argeii oastea? 

SERVITORUL Destul de-aproape, încît poţi să-l desluşeşti pe coman- 

dant. 

IOLAOS Ce face?. Rînduieşte şirurile inamice? 

SERVITORUL 

Aşa ne vine-a crede; dar nu putem să auzim <ce spune>. 

Eu trebuie să plec. N-aş vrea să-mi las stăpînul fără mine, cînd stă să-nceapă 
lupta cu duşmanii. 

IOLAOS 

Te voi urma; căci şi pe mine mă aprinde gîndul să lupt alături de prieteni şi - 
cine ştie? - să le fiu folositor”%. 

SERVITORUL Nu ţi se cade să rosteşti cuvinte fără noimă. 

IOLAOS Nici să-mi ajut prietenii în luptă? 

SERVITORUL S-a dus tăria ta de altădată, Iolaos. 

IOLAOS Cum? N-aş putea şi eu să mai străpung un scut? 

SERVITORUL Ba da, dar înainte ai cădea tu însuţi. 

IOLAOS Nici unul din potrivnici nu mi-ar îndura privirea. 

SERVITORUL Privirea nu poate răni, cînd braţul nu loveşte. 

IOLAOS <Acolo> barem, printre ceilalţi, voi fi şi eu un număr. 
SERVITORUL Le dai prietenilor tăi un sprijin şubred. 

IOLAOS Stai, nu mă-mpiedica; sunt pregătit să trec la fapte. 

SERVITORUL Să treci la fapte? Tu? Chiar dacă vrei, nu eşti în stare. 

IOLAOS Poţi spune ce pofteşti, eu tot n-am să rămîn aici. 

SERVITORUL Cum să te-nfăţişezi hopliţilor fără armură? 

IOLAOS 

Aici, în casa zeului, se află arme capturate în războaie; mă voi sluji de ele”. De 
voi trăi, le voi înapoia; de voi muri, nu le va cere zeul. Purcede înăuntru, 
desprinde o armură de hoplit şi adu-mi-o degrabă. E ruşinos să stau acasă, să 
mă retrag ca un fricos cînd alţii luptă. 

(Servitorul intră în templu.) 

CORIFEUL 

Tăria voinţei nu ţi-a sleit-o timpul, aceasta e tînără <încă>, dar trupul tău nu 
preţuieşte nimic. De ce să trudeşti zadarnic? Această pornire-ţi va fi spre 
năpastă, făr' să-i aducă prea mult folos cetăţii noastre. Se cade, cu vîrsta, să nu 
ţii morţiş la părerile tale, renunţă la ceea ce nu-i cu putinţă: nimic n-ar putea să 
te facă tînăr din nou. 

ALKMENE 

Nu eşti în toate minţile? Vrei să mă laşi de una singură, bătrîne, cu nepoţii mei? 
IOLAOS Bărbaţii trebuie să lupte, tu să veghezi peste copii. 

ALKMENE Dar dacă tu vei fi răpus, eu cum voi mai fi mîntuită? 

IOLAOS Prin grija fiilor fiului tău, rămaşi în viaţă. 

ALKMENE Şi dacă-i va lovi - ferească zeii! - nenorocul? 

IOLAOS 

(arătînd spre Cor) Aceste gazde nu te vor trăda, nu-ţi fie teamă. 

ALKMENE în ele mă şi bizui, alt sprijin nu-mi rămîne. 

IOLAOS Şi Zeus, nu mă-ndoiesc, e-ngrijorat de chinurile tale. 

ALKMENE 

Zeus niciodată nu va auzi din gura mea vreo ponegrire. Dacă se poartă însă 
drept cu mine, numai el o ştie. 

(Se întoarce servitorul cu armele luate din templu.) 

SERVITORUL (lui Iolaos) 

Aici, cum vezi, ai o armură-ntreagă; acoperă-ţi cu ea cît mai degrabă trupul. 
Căci bătălia e aproape şi Ares nu urăşte mai vîrtos pe nimeni decît pe zăbavnici. 
Dar dacă greutatea armelor te sperie, pe loc porneşte, fără ele. Aşteaptă să 
ajungi în linia de luptă şi-atunci abia te vei împovăra cu straiul ăsta. Am să ţi-l 
car eu însumi pînă-acolo. 

IOLAOS 

Ţi-e gîndul bun. Du-mi <armele>, dar ţine-le la înde-mîna mea. Şi pune-mi sulița 
din lemn de fag în mînă. Susţine-mi cotul stîng, călăuzeşte-mi paşii. 
SERVITORUL Oare hoplitul trebuie vegheat ca un copil? 

IOLAOS 

Să ne ferim de piaza-rea, mergînd <cu grijă>, fără să ne poticnim*?. 

SERVITORUL 

Ah! dacă ai putea să făptuieşti pe cît de mare-ţi este rivna. 

IOLAOS (pornind încet spre ieşire) 

Grăbeşte-te. Va fi amar de mine, dacă voi lipsi din luptă. 

SERVITORUL (sprijinindu-l pe bătrin) 

Nu eu, ci tu întîrzii. Şi crezi că umbli iute! 

IOLAOS Nu vezi cît zor poţi desluşi în mersul meu? 

SERVITORUL Eu mai curînd îţi văd închipuirea decît graba. 

IOLAOS Nu vei mai spune asta, cînd mă vei privi acolo. 

SERVITORUL Ce faptă isprăvind? Oricum, aş vrea să izbuteşti. 


IOLAOS Am să-l izbesc prin scut pe unul din duşmani. 

SERVITORUL Numai de-ar fi s-ajungem; dar mă cam îndoiesc... 

IOLAOS 

O, braţ al meu! de ce nu te mai baţi ca-n tinereţe, cînd - îmi aduc aminte - 
pustiai cu Herakles <cetatea> Sparta” şi aliatul meu erai! Ce mai înfrîngere i- 
ai căşuna lui Eurystheus! Nu stăruie, nemernicul, în faţa lăncii. 

Greşit se crede că belşugul chezăşuieşte vitejia; într-adevăr, pe omul norocos îl 
socotim neîntrecut în toate'**. 

(Iolaos si servitorul pleacă. Alkmene rămîne lîngă altar cu 

copiii.) 

CORUL. Strofa 1 

Glie, şi lună ce arzi toată noaptea, şi voi, strălucinde raze de soare ce luminaţi 
muritorii, de-ar fi să ne-aduceţi vestea <bună>"%! Strigaţi-o la cer şi în preajma 
regescului tron <al lui Zeus> şi-n lăcaşul Athenei cu ochi luminoşi. Vom înlătura 
din pămîntul natal, de la casele noastre şi de la aceşti rugători, pe care i-am 
adăpostit, <vom înlătura> cu fierul lucios primejdia. 

Antistrofa 1 

Cumplit este ca o cetate, precum Mykene, potrivnică şi-acoperită de slavă în 
urma războaielor nenumărate, să nutrească mînie-mpotriva pămîntului nostru. 
<'Totuşi,> nemernici am fi, cetăţeni ai Atenei, dacă i-am vinde, ameninţaţi de 
argei, pe oaspeţii şi rugătorii noştri. Cu noi laolaltă luptă şi Zeus; nu ne e frică; 
el cu dreptate ne ţine partea. Iar un zeu nu se-arată nicicînd a fi mai prejos decît 
muritorii; şi noi întărim aceasta. 

Strofa 2 

Du-te, Augustă <Athena>, al tău e pămîntul ţării, a ta e cetatea căreia tu-i eşti 
mamă, stăpînă şi paznică, întoarce-l aiurea pe omul ce-mpinge aici, împotriva 
dreptăţii, armata din Argos, zburlită de lănci! Virtutea noastră ne-ndreptăţeşte 
să nu fim goniţi din case. 

Antistrofa 2 

Fără-ncetare, întru cinstirea ta, noi închinăm numeroase jertfe; nu dăm uitării 
nici ultima zi a lunii, nici cîntecele tinerimii, nici viersul alaiurilor. Pe colina 
bătută de vînturi, toată noaptea răsună înaltele ţipete tînguitoare 

ale fecioarelor 

şi ropotul paşilor lor <de dans>”%. 

(Intră un vestitor, sclav al Alkmenei.) 

VESTITORUL (Alkmenei) 

Stăpînă, îţi aduc o ştire, pe cît de scurtă pentru tine s-o asculti, pe-atit de 
minunată pentru mine s-o rostesc. Am biruit potrivnicul şi un trofeu se-nalţă, 
clădit din toate armele ce le-am luat de la duşmanii tăi'”. 

ALKMENE 

Prietene, această zi, în schimbul veştii tale, te-a condus la libertate”5. Dar este o 
nelinişte, pe care încă nu mi-ai risipit-o. Mă-ntreb cu teamă dacă mai trăiesc cei 
mie dragi. 

VESTITORUL. Trăiesc şi în armată strălucesc de glorie. 

ALKMENE Bătrînul Iolaos, deci, se mai află-n viaţă? 

VESTITORUL. Se află şi, prin grija zeilor, a izbutit nespus de bine. 

ALKMENE Ce spui? Doar n-o fi făptuit vreo vitejie? 

VESTITORUL El, din moşneagul ce era, acum e tînăr iarăşi. 

ALKMENE 

Ce veste minunată! Vreau, în primul rînd, s-aud despre victoria prietenilor 
noştri. 


VESTITORUL 

Afla-vei totul chiar din povestirea mea. Cînd am desfăşurat, de-o parte şi de alta, 
frontul oamenilor noştri înarmaţi, şi eram faţă-n faţă <cu duşmanul” Hyllos păşi 
afară din cvadriga lui şi, stînd la mijloc între cele două linii, zise: 

„Tu care, de la Argos, ai condus aici armata, de ce nu am cruța această ţară? Şi 
nici Mykene n-o să fie păgubită, dacă va pierde numai un bărbat. Hai, prinde-te 
doar tu cu mine-n luptă, om cu om! De mă ucizi, ridică-i pe copiii lui Herakles şi 
du-i <cu tine>; de tu eşti cel ce moare, lasă-mă să intru în palatul şi în 
drepturile părinteşti." 

Hopliţii aclamară cuvîntarea lui, şi pentru că-i scutea de suferinţe, şi pentru că 
vădise-atita hotărîre. 

Par Eurystheus, nepăsător faţă de cei ce ascultaseră aceste spuse, neruşinîndu- 
se de propria-i ticăloşie, el, căpetenie fiind, n-a cutezat să-nfrunte forţa unei 
lănci. Deci iată omul care ar fi înrobit vlăstarele lui Herakles! ' Hyllos îşi duse 
carul înapoi, în rînduri. Prezicătorii pricepînd că nu se va ajunge printr-o luptă 
singuratică la împăcare, aduseră degrabă jertfă şi, dintr-un gît de muritor, 
făcură să ţişnească sîngele prielnic”. 

Pe dată, unii s-au suit în care, alţii, stînd alături, coaste lîngă coaste, s-au 
adăpostit sub scuturi. Şi regele Atenei W şi-a îndemnat armata, precum îi sade 
bine unui suflet nobil: „Concetăţenilor, voi astăzi trebuie să apăraţi pămîntul 
care v-a hrănit şi v-a dat viaţă!" 

La rîndu-i, celălalt i-a îndemnat pe aliaţii lui să nu consimtă la ocara Argosului 
şi-a Mykenei. 

Apoi, cînd trîmbiţa tyrrheniană”%, cu sunet limpede, a dat semnalul şi cele două 
oşti s-au prins în luptă, închipuie-ţi ce vuiet s-a-nălţat din trosnetele-atitor 
scuturi, şi cîte gemete şi plîngeri dintr-o dată. 

Intîi năvala ritmică a oştii argiene a pătruns în rîndu-rile noastre. Apoi 
<duşmanii> au îndărăptat. Şi-a fost a 

doua parte a-nfruntării: luptînd picior contra picior, om contra om, <cu toţii> se 
ţineau vîrtos, dar mulţi cădeau. 

îndemnurile celor două tabere sunau la fel: „Bărbaţi atenieni, semănători ai 
brazdelor din Argos, nu vreţi să ştergeţi umilinţa patriei?" 

Abia după destulă trudă, bătîndu-ne din răsputeri, nu fără chinuri am întors, 
punînd pe fugă, lăncile argeilor. 

Atunci bătrînul lolaos, văzînd cum se avîntă Hyllos, întinse dreapta şi-i ceru să-l 
ia în car. Prinzînd în mînă hăţurile, tăbări pe urma bidiviilor lui Eurystheus. 

Ce s-a mai întîmplat, vă spun din mărturia altuia; căci pîn-acolo însumi eu 
văzusem. Cînd, la Pallene'“!, întrecînd colina sfîntă a Pallâs-Athenei, îl desluşi pe 
Eurystheus în carul său, el se rugă de Hebe'% şi de Zeus să-i dăruiască tinereţe 
iar pentru o zi, să se răzbune pe duşmani. 

Şi-acum vei auzi <Alkmene> o minune. Pe jugul cailor se aşezară două stele şi 
înveliră carul într-un nor întunecat: erau, cum spun cunoscătorii, feciorul tău şi 
Hebe. Iar el, ieşind din beznele ce astupau văzduhul, îşi dovedi puterea 
proaspătă a braţelor întinerite. Ilustrul lolaos a prins cvadriga lui Eurystheus în 
preajma Stîncilor Skeironiene'$ şi ferecîndu-i mîinile cu lanţuri, se-ntoarce şi-l 
aduce -orfandă”$ strălucită - pe comandantul pînă de curînd atît 

de fericit. 

Destinul lui dă fiecărui muritor o limpede învăţătură: să nu-şi invidieze semenul 
ce pare răsfăţat de soartă cît timp nu i-a văzut sfîrşitul. Căci soarta face daruri 
lesne trecătoare. 

CORIFEUL 

O Zeus, ce răspîndeşti <în lupte> năuceala 
dezlegat de spaimă. 


7%, acum pot să privesc lumina zilei 


ALKMENE 

O Zeus, după atît amar de vreme ţi-ai întors privirea spre necazurile mele! Şi 
totuşi, pentru cele ce le-ai împlinit, îţi mulţumesc. Eu înainte nu credeam că fiul 
meu sălăşluia cu zeii, dar astăzi ştiu că este-adevărat. 

Copiii mei, acum, acum veţi fi eliberaţi de chinuri, eliberaţi de <asuprirea> celui 
care în ruşine va să piară, Eurystheus; veţi revedea cetatea părintească şi veţi 
intra în stăpînirea gliei - moştenirea voastră - şi zeilor familiei le veţi aduce 
jertfe, de la care-aţi fost îndepărtați ca nişte venetici, să vă tîrîţi, rătăcitori, o 
viaţă oropsită. (Se adresează vestitorului. ) 

Dar Iolaos ce gînd şiret ascunde oare, de l-a cruțat pe Eurystheus să moară? Eu 
cred că nu-i purtare înţeleaptă cînd prinzi duşmanii să-i lipseşti de-o <dreaptă> 
răzbunare. 

VESTITORUL 

în cinstea ta, pentru ca ochii tăi, ce l-au văzut puternic înainte, acum <să-l 
vadă> la cheremul mîinii tale. Insă <tiranul> n-a primit de bunăvoie jugul, ci 
doar cu sila, de nevoie. El s-a zbătut' să nu se-arate-n faţa ta, cît este viu, voind 
să scape <astfel> de osîndă. 

Rămii, Alkmene, sănătoasă, şi aminteşte-ţi ce mi-ai spus întîi, la începutul 
povestirii mele: că mă vei dezrobi, în astfel de împrejurări nu-i cuvenit să mintă 
gura celor nobili. 

(Vestitorul pleacă.) 

CORUL 

Strofa 1 

Drag ne e dansul, cînd, la ospeţe, cu limpede viers ne farmecă flautul, dragi ne 
sunt farmecele Aphroditei. Cît e de dulce, de-asemeni, să vezi fericirea unor 
prieteni lipsiţi îndelung de speranţă. Multe întoarceri le naşte Moira cea care 
duce totul la capăt, şi fiul lui Chronos, Aion'®®, 

Antistrofa 1 

Te afli pe drumul dreptăţii, cetate <Atena>; nu-l părăsi niciodată şi-nchină-te 
zeilor! Cel care tăgăduieşte <aceasta>, 

faţă de-atitea dovezi, se-nvecinează cu nebunia. Un zeu ne previne, iară şi iară, 
surpînd semeţia celor nemernici. 

Strofa 2 

Mamă bătrînă, fiul tău, Herakles, în cer a intrat. 

Astfel se spulberă zvonul c-ar fi coborit <după moarte> în casa lui Hades, cu 
trupul mîncat de cumplita flacără-a rugului. El are parte de aşternutul iubit al 
Hebei, într-un palat de aur'%. <Astfel>, Hymenaios'%, tu ai cinstit doi copii ai lui 
Zeus. 

Antistrofa 2 

Multe-ntîmplări se află 

în armonie cu altele: 

se spune că tatăl acestor vlăstari 

a fost ajutat de Pallâs-Athena'S; 

<şi iată> pe ei <acum> îi salvează 

cetatea, poporul zeiţei, 

pedepsind semeţia bărbatului 

care punea mai presus de dreptate 

clocotişul pornirilor sale. 

Fie să nu ne cuprindă vreodată trufia şi patima nesăţioasă! ) 
(Intră Eurystheus înlănţuit, escortat de sclavi; unul dintre aceştia e servitorul lui 
Hyllos, trimis încă o dată de 

stăpinul său.) 

SERVITORUL 


Stăpînă, singură îl vezi, eu totuşi îţi voi spune: acesta-i Eurystheus, pe care ţi-l 
aducem, spectacol <pentru tino nesperat şi <pentru el> nu mai puţin un 
nesperat destin. Nu bănuia că-ţi va pica în mîini vreodată, cînd, din Mykene, 

cu armata lui călită-n lupte, pornea - preaplin de o nedreaptă semeţie - să 
năruie Atena. 

însă divinitatea şi-a dat votul împotrivă, răsturnîndu-i soarta. Deci Hyllos şi 
viteazul Iolaos, pentru frumoasa biruinţă, i-au ridicat un monument de lemn lui 
Zeus răspînditorul năucelii <printre luptători>”” şi m-au însărcinat să ţi-l aduc 
pe omul ăsta, voind să-ţi veselească inima; nimic nu e mai dulce decît să-ţi 
priveşti duşmanul prăbuşit dintru noroc în nenoroc. 

ALKMENE 

Ah, uriciune! în sfîrşit, ai încăput în mîinile Dreptăţii! întoarce-ţi mai întîi spre 
mine capul şi îndrăzneşte să-ţi priveşti în ochi duşmanii. Azi tu te afli în puterea 
mea, pe cînd noi nu mai suntem în a ta. 

Deci tu eşti cel - doresc să ştiu - care de-atitea ori ai socotit că ţi se cade să-l 
jigneşti din greu, mişelule, pe fiul meu ce locuieşte astăzi printre zei? Cu ce 
jigniri n-ai cutezat să-l copleşeşti? 

Tu l-ai făcut, de viu, pînă şi-n Hades să coboare; îl trimiteai cu ordin să 
stîirpească lei şi hidre””!. Cît despre alte crime ce le-ai pregătit, păstrez tăcere; 
prea multe aş avea de spus. 

Şi nici atîtea îndrăzneli nu ţi-au ajuns: nu, din Hellada ne goneai, de 
pretutindeni, pe mine şi pe Heraklizi, cînd ne-aşezam, ca rugători ai zeilor, în 
locuri sfinte, eu vîrstnică, ei fragezi încă. Dar iată c-ai găsit aici bărbaţi întregi şi 
o cetate liberă, ce nu s-au înfricat de tine. 

Va trebui să pieri de moarte rea şi-aceasta va fi spre folosul tău: căci ţi s-ar 
cuveni nu doar o moarte <ci mai multe>, deoarece ne-ai fost izvor de suferinţe. 
SERVITORUL Nu-i cu putinţă să-l ucizi pe Eurystheus. 

ALKMENE 

Deci l-am făcut în van prizonier? Ce fel de lege se opune să-l dăm morţii? 

SERVITORUL Aşa au hotărît conducătorii ţării. 

ALKMENE De ce? Cred ei că nu-i frumos a-ţi omori duşmanul? 

SERVITORUL Nu pe cel prins în bătălie viu'7?. 

ALKMENE Şi Hyllos a-ncuviinţat atare hotărîre? 

SERVITORUL S-ar fi căzut cumva să nu urmeze legea ţării? 

S-ar fi căzut ca 

ALKMENE Eurystheus să nu mai fie viu sub 

soare! 

SERVITORUL I s-a făcut întîia nedreptate, cînd nu a fost ucis în 

luptă””5. 

ALKMENE Deci nu mai este drept să fie pedepsit? 

SERVITORUL Nu mai doreşte nimeni să-l ucidă. 

ALKMENE Eu însămi! Şi mă laud că nu sunt oarecare. 

SERVITORUL Dacă-l ucizi, te-aşteaptă o furtună de respingeri. 

ALKMENE 

Mi-e drag acest oraş; nu poate să tăgăduiască nimeni. Dar pe vrăjmaşul ăsta, de 
vreme ce mi-a încăput în mîini, nu se găseşte muritor în stare să mi-l smulgă. Şi- 
acum 

numească-mă cutezătoare cine vrea, şi mai trufaşă decît se cuvine. Această 
faptă eu am s-o-mplinesc. 

CORIFEUL 


Cumplită, însă de iertat, regină, ţi-e ura împotriva-a-cestui om, eu recunosc 
preabine. 

EURYSTHEUS 

Să ştii, Alkmene, lămurit, n-am să te măgulesc şi, ca să scap cu viaţă, n-am să 
spun nici un cuvînt din care ar decurge că sunt laş. Eu n-am iscat de bunăvoie 
cearta noastră; ştiam că-ţi eram văr, deci neam cu Herakles, feciorul tău”'î. Dar 
Hera, fie c-am dorit, fie că nu - era oricum zeiţă - m-a îmbrîncit în nebunia 
asta”. 

Cînd sufletul mi s-a umplut de ură şi-am înţeles ce luptă mi s-a dat să lupt, m-am 
străduit să născocesc mulţime de primejdii şi am scornit mulţime de mijloace, 
ţinînd întruna sfat cu Noaptea, ca să-mi înlătur şi să-mi nimicesc duşmanii; 
altminteri aş fi vieţuit cu frica pururi lîngă mine. 

Ştiam că nu era un oarecare, ci un adevărat bărbat, feciorul tău; cu toate că mi- 
a fost potrivnic, n-am să vorbesc despre acest viteaz decît cu preţuire. 

< Apoi, cînd a pierit,> eliberîndu-mă de grija lui, nu trebuia, fiind urît de 
Heraklizi şi cunoscînd c-au moştenit înverşunarea părintească, să mut şi stîncile 
din loc ca să-i ucid, să-i tot alung, şi xcontra lor> să uneltesc? înfăptuind acestea 
mă simţeam mai sigur. 

Tu însăţi, de-ar fi fost să duci povara sorții mele, nu te-ai fi îndiîrjit asupra puilor 
răuvoitori ai unui leu vrăjmaş? I-ai fi lăsat, cu bunătate, să trăiască-n Argos? Nu- 
i nimeni care să te creadă. 

Deoarece n-am fost răpus <pe cîmpul de bătaie>, deşi mă pregătisem pentru 
asta, acuma, după legile Helladei moartea mea va însemna o pîngărire pentru 
ucigaş. Cetatea m-a cruțat, în cumpătarea sa; a pus divinitatea mai presus de 
ura-i pentru mine. 

Tu mi-ai vorbit şi ţi-am răspuns; drept care pot să fiu numit sau plin de vină, sau 

mea: deşi nu ţin să mor, eu mă voi despărţi de viaţă fără să mă vaier. 
CORIFEUL 

Aş vrea să-ţi dau un sfat umil, Alkmene: pe-acest bărbat lasă-l să plece, de 
vreme ce aşa a hotărit cetatea. 

ALKMENE Dar dacă îl ucid şi totodată mă supun cetăţii? 

CORIFEUL Aşa-ar fi cel mai bine. Dar cum să izbuteşti? 

ALKMENE 

Nu-i lucru greu, ascultă. Am să-l omor, însă cadavrul am să-l dau prietenilor săi, 
cînd vor veni să-l ceară. Deci, în privinţa trupului, nu voi călca porunca ţării şi 
<toto-dată>, ucigîndu-l, voi fi răzbunată. 

EURYSTHEUS 

Ucide-mă, nu-ţi cer iertare. însă cetatea, care m-a lăsat în viaţă şi s-a ferit <fiind 
prizonier> să mă ucidă, eu am s-o dăruiesc cu un oracol vechi al lui Loxias, care- 
i va fi mai de folos, cu vremea, decît pare. 

(Se adresează Corifeului. ) 

Voi, după moarte, mă veţi îngropa acolo unde hotărăşte Soarta, în faţa templului 
Fecioarei din Pallene”. în mine, cînd voi fi culcat sub glie, tu vei avea de-a 
pururi un prieten, cetatea un metec mîntuitor, în schimb urmaşii Heraklizilor 
duşmanul cel mai îndîrjit, cînd se vor năpusti aci cu ostile, trădîndu-şi 
binefăcătorii””. Aceştia vă sunt oaspeţii pe care i-aţi salvat! 

<Ai să mă-ntrebi> cum de-am venit aici, cu toate că eram înştiinţat, fără să-mi 
pese de ce mi-a prezis un zeu? Credeam că Hera e cu mult mai tare ca oracolele 
şi că nu 

mă va trăda”f. 

Dar nu-i lăsa <pe Heraklizi> să-mi toarne nici libaţii, pe mormîntul meu, nici 
sînge, căci eu cumplită-am să le fac întoarcerea acasă, drept răzbunare pentru 
cele întîmplate””*. 

Prin moartea mea veţi cîştiga de două ori: pe voi am să v-ajut, pe ei <în schimt» 
am să-i nenorocesc. 

ALKMENE 

De ce întîrziaţi şi nu-l sfîrşiţi pe omul ăsta, dacă e dat, prin asta, să salvăm Atena 
şi moştenitorii noştri? N-aţi auzit? El ne arată drumul cel mai sigur: fiindu-ne 
potrivnic, moartea lui ne foloseşte. Luati-l, sclavilor, şi după ce-l veţi fi ucis, dați- 
l la cîini'80! 

Şi nu spera că vei scăpa cu viaţă, ca iar să mă alungi din ţara părintească! 
(Sclavii îl duc la moarte pe Eurystheus.) 

CORIFEUL 

La fel cred şi eu. Porniţi, servitorilor! în ce ne priveşte pe noi, regii noştri vor fi 
scutiţi de prihana <acestui omor>"%. 


